《古荡归途》
清代·陈撰

日暮东风急，归途雨正繁。泥深黏屐重，云湿带林昏。

野水喧鱼艇，人家掩竹门。遥怜折梅处，回首更西村。

作者简介：清浙江鄞县人，字楞山，号玉几。毛奇龄弟子，乾隆初以布衣举博学鸿词，辞不赴。居扬州。工书画，精赏鉴，画格尤高，为时人所宝。与李相伯仲，尤精画梅。著有《玉几山房吟卷》、《绣续集》等。